《与金周二逸士泛舟西湖》
明代·王渐逵

杨柳堤边初放舟，绿荷红蓼思悠悠。尊前白鹭窥仍狎，湖外诸峰碧更浮。

有时对月还击楫，无限好怀俱上楼。涌金门外重回首，二十年来是旧游。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。